               ЕВРОПЕЙСКА КОМИСИЯ
            Брюксел, 3.7.2017
            COM(2017) 360 final
            2017/0150(NLE)
            Предложение за
            РЕШЕНИЕ НА СЪВЕТА
            за разрешаване на Румъния да приеме, в интерес на Европейския съюз, присъединяването на Чили, Исландия и Бахамските острови към Хагската конвенция от 1980 г. за гражданските аспекти на международното отвличане на деца

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Хагската конвенция за гражданските аспекти на международното отвличане на деца от 25 октомври 1980 г. (наричана по-нататък ,,Конвенцията от 1980 г.“), ратифицирана към днешна дата от 97 държави, сред които и всички държави — членки на ЕС, има за цел възстановяване на статуквото чрез незабавното връщане на незаконно прехвърлени или задържани деца, като се използва системата за сътрудничество между централните органи, определени от договарящите държави.

               С оглед на това, че предотвратяването на отвличането на деца е съществен елемент от политиката на ЕС за утвърждаване на правата на детето, Европейският съюз работи активно на международно равнище за по-доброто прилагане на Конвенцията от 1980 г. и насърчава третите държави да се присъединят към нея.

               Чили депозира инструмента за присъединяване към Конвенцията от 1980 г. на 23 февруари 1994 г. Конвенцията влезе в сила за Чили на 1 май 1994 г.

               Конвенцията от 1980 г. вече е в сила между Чили и 27 държави — членки на ЕС. Само Румъния все още не e приела присъединяването на Чили към Конвенцията.

               Исландия депозира инструмента за присъединяване към Конвенцията от 1980 г. на 14 август 1996 г. Конвенцията влезе в сила за Исландия на 1 септември 1996 г.

               Конвенцията от 1980 г. вече е в сила между Исландия и 27 държави — членки на ЕС. Само Румъния все още не e приела присъединяването на Исландия към Конвенцията.

               Бахамските острови депозираха инструмента за присъединяване към Конвенцията от 1980 г. на 1 октомври 1993 г. Конвенцията влезе в сила за Бахамските острови на 1 януари 1994 г.

               Конвенцията от 1980 г. вече е в сила между Бахамските острови и 26 държави — членки на ЕС. Само Дания и Румъния все още не са приели присъединяването на Бахамските острови към Конвенцията.

               Член 38, алинея четвърта от Конвенцията от 1980 г. предвижда, че Конвенцията се прилага между присъединяващата се държава и договарящите държави, които направят декларация, че приемат присъединяването ѝ.

               Наличието на изключителна компетентност на ЕС по въпроса за приемането на присъединяване на трета държава към Конвенцията от 1980 г. беше потвърдено от Съда на Европейския съюз, който беше консултиран по инициатива на Комисията.

               На 14 октомври 2014 г. в Становище 1/13 Съдът на Европейския съюз прие, че приемането на присъединяване на трета държава към Хагската конвенция за гражданските аспекти на международното отвличане на деца от 1980 г. е от изключителната компетентност на Европейския съюз.

               Съдът наблегна на необходимостта от единност по въпроса на равнището на ЕС, като се избягва променлива геометрия сред държавите членки.

               Тъй като въпросите, свързани с международното отвличане на деца, са от изключителната външна компетентност на Европейския съюз, на равнището на ЕС решението дали да се приеме присъединяването на Чили, Исландия и Бахамските острови трябва да бъде взето посредством решение на Съвета. Поради това Румъния следва да направи декларацията за приемане във връзка с присъединяването на Чили, Исландия и Бахамските острови в интерес на Европейския съюз.

               Приемането от страна на Румъния ще доведе до прилагане на Конвенцията от 1980 г. между Бахамските острови и всички държави — членки на ЕС, с изключение на Дания. По отношение на Чили и Исландия Конвенцията от 1980 г. ще стана приложима за всички държави — членки на ЕС.

               •Съгласуваност с действащите разпоредби в тази област на политиката

                  Що се отнася до отвличанията на деца от родител, Хагската конвенция от 1980 г. представлява международният еквивалент на Регламент № 2201/2003 на Съвета (известен като Регламент „Брюксел IIa“), който е крайъгълният камък на съдебното сътрудничество в ЕС по брачни дела и дела, свързани с родителската отговорност
                     1
                  .

                  Една от основните цели на регламента е предотвратяването на отвличания на деца между държавите членки чрез установяване на процедури, гарантиращи бързото връщане на детето в държавата членка на обичайното му местопребиваване. За тази цел Регламентът „Брюксел IIa“ инкорпорира в своя член 11 процедурата, установена в Хагската конвенция от 1980 г., като я допълва чрез поясняване на някои от нейните аспекти, по-специално изслушването на детето, срока за постановяване на решение след подаването на молба за връщане и основанията за отказ за връщане на детето. Освен това регламентът въвежда разпоредби, които уреждат случаите на противоречащи си решения за връщане или отказ за връщане, издадени в различни държави членки.

                  На международно ниво Европейският съюз подкрепя присъединяването на трети държави към Конвенцията от 1980 г., за да могат неговите държави членки да се ползват от обща правна уредба в случаи на международно отвличане на деца.

                  Между юни 2015 г. и декември 2016 г. вече бяха приети десет решения на Съвета с цел да се приеме присъединяването на 10 трети държави (Мароко, Сингапур, Руската федерация, Албания, Андора, Сейшелските острови, Армения, Република Корея, Казахстан и Перу) към Хагската конвенция от 1980 г. за международното отвличане на деца
                     2
                  .

               •Съгласуваност с другите политики на Съюза

               Настоящото предложение е свързано с общата цел, залегнала в член 3 от Договора за Европейския съюз, за защита на правата на детето. Системата на Хагската конвенция от 1980 г. е създадена с цел защита на децата от вредните последици от отвличането от родител и с цел да се гарантира, че детето може да поддържа контакт и с двамата си родители, например чрез осигуряване на ефективно упражняване на правото на лични отношения.

               Заслужава си да се спомене и връзката с насърчаване на използването на медиация при разрешаване на трансгранични семейни спорове. Директивата относно някои аспекти на медиацията по гражданскоправни и търговскоправни въпроси
                  3
                се прилага и в областта на семейното право в рамките на общото европейското съдебно пространство. Хагската конвенция от 1980 г. също насърчава разрешаването на семейните спорове по взаимно съгласие. Едно от ръководствата за добри практики във връзка с Хагската конвенция от 1980 г., публикувано от Хагската конференция по международно частно право, е посветено на използването на медиация за уреждане на международните семейни спорове, засягащи деца, които попадат в обхвата на Конвенцията. По инициатива на Европейската комисия въпросното ръководство е преведено на всички езици на ЕС, различни от английски и френски, както и на арабски език, с цел да се подпомогне диалогът с държавите, които все още не са ратифицирали Конвенцията, и да се спомогне за намиране на конкретни начини за решаване на проблемите, свързани с международното отвличане на деца, съвместно с държавите, които не са ратифицирали Конвенцията
                  4
               .

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Предвид факта, че решението се отнася до международно споразумение, приложимото правно основание е член 218 от Договора за функционирането на Европейския съюз във връзка с член 81, параграф 3. Съветът действа с единодушие след консултация с Европейския парламент.

                  Обединеното кралство и Ирландия са обвързани от Регламент (ЕО) № 2201/2003 и поради това участват в приемането и прилагането на настоящото решение.

                  В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

               •Пропорционалност

                  Настоящото предложение е изготвено по примера на вече приетите решения на Съвета, които имат същия предмет, и не надхвърля необходимо за постигането на целта за съгласувано действие на ЕС в областта на международното отвличане на деца, като гарантира, че Румъния ще приеме присъединяването на Чили, Исландия и Бахамските острови към Хагската конвенция от 1980 г. в рамките на определен срок.

               •3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Консултации със заинтересованите страни

                  Комисията се консултира с Румъния относно желанието ѝ да приеме присъединяването на Чили, Исландия и Бахамските острови към Конвенцията от 1980 г., като тя даде положително становище по въпроса.

                  Обсъжданията, проведени на среща на експертите на 24 април 2017 г., показаха, че на настоящия етап държавите членки нямат възражения Румъния да приеме присъединяването на Чили, Исландия и Бахамските острови към Конвенцията от 1980 г.

               •Събиране и използване на експертни становища

                  Като се има предвид, че Конвенцията вече е в сила в отношенията с 27 държави членки, що се отнася до Чили и Исландия, и с 26 държави членки, що се отнася до Бахамските острови, Комисията и експертите на държавите членки изразиха мнение, че в подобни случаи не е необходимо да се извършва конкретна преценка на ситуацията в съответната трета държава.

                  Експертите от държавите членки не докладваха за каквито и да било проблеми при прилагането на Конвенцията от 1980 г. по отношение на Чили, Исландия и Бахамските острови.

               •Оценка на въздействието

                  Що се отнася до десетте решения на Съвета, които вече бяха приети между 2015 г. и 2016 г. във връзка с приемането на присъединяването на няколко трети държави към Хагската конвенция от 1980 г., не е извършена никаква конкретна оценка на въздействието поради естеството на настоящия законодателен акт. Във всеки случай извършването на конкретна преценка на положението в Чили, Исландия и Бахамските острови беше счетено за ненужно, като се имат предвид както фактът, че Конвенцията вече е в сила с 27 или 26 държави — членки на ЕС, така и желанието на  Румъния да приеме присъединяването на Чили, Исландия и Бахамските острови.

               •4.ОТРАЖЕНИЕ ВЪРХУ БЮДЖЕТА

                  Предложеното решение няма отражение върху бюджета.

               5.ДРУГИ ЕЛЕМЕНТИ

               •Планове за изпълнение и мерки за мониторинг, оценка и докладване

                  Тъй като предложението се отнася само до даването на разрешение на Румъния да приеме присъединяването на Чили, Исландия и Бахамските острови към Конвенцията от 1980 г., мониторингът за изпълнението му се ограничава до спазването от Румъния на формулировката на декларацията и срока за депозирането ѝ и за съобщаване на Комисията за това депозиране, съгласно предвиденото в решението на Съвета.

               2017/0150 (NLE)

               Предложение за

               РЕШЕНИЕ НА СЪВЕТА

               за разрешаване на Румъния да приеме, в интерес на Европейския съюз, присъединяването на Чили, Исландия и Бахамските острови към Хагската конвенция от 1980 г. за гражданските аспекти на международното отвличане на деца

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 81, параграф 3 във връзка с член 218 от него,

               като взе предвид предложението на Европейската комисия,

               като взе предвид становището на Европейския парламент
                  5
               ,

               като има предвид, че:

               (1)Европейският съюз е определил като една от своите цели насърчаването на защитата на правата на детето, както е посочено в член 3 от Договора за Европейския съюз. Мерките за закрила на децата срещу незаконно прехвърляне или задържане са съществен елемент от тази политика.

               (2)Съветът прие Регламент (ЕО) № 2201/2003
                  6
                (Регламент „Брюксел IIa“), който има за цел да закриля децата от вредните последици от незаконно прехвърляне или задържане и да въвежда процедури за осигуряване на бързото им връщане в държавата на обичайно пребиваване, както и да осигурява защита на правото на лични отношения и правото на упражняване на родителски права.

               (3)Регламент „Брюксел IIa“ допълва и подсилва разпоредбите на Хагската конвенция от 25 октомври 1980 г. за гражданските аспекти на международното отвличане на деца („Хагската конвенция от 1980 г.“), която установява на международно равнище система за задължения и сътрудничество между договарящите държави и между централните органи и има за цел осигуряването на незабавното връщане на незаконно прехвърлени или задържани деца.

               (4)Всички държави — членки на Съюза, са страни по Хагската конвенция от 1980 г.

               (5)Съюзът насърчава трети държави да се присъединят към Хагската конвенция от 1980 г. и подпомага правилното прилагане на Хагската конвенция от 1980 г., като участва заедно с държавите членки inter alia в специалните комисии, редовно организирани от Хагската конференция по международно частно право.

               (6)Една обща нормативна уредба, приложима между държавите — членки на Съюза, и трети държави, може да бъде най-доброто решение в деликатни случаи на международно отвличане на деца.

               (7)В Хагската конвенция от 1980 г. се предвижда, че тя се прилага между присъединяващата се държава и договарящите държави, които направят декларация, че приемат присъединяването ѝ.

               (8)Хагската конвенция от 1980 г. не позволява на регионални организации за икономическа интеграция като Съюза да стават страни по нея. Следователно Съюзът не може да се присъедини към Конвенцията, нито да депозира декларация за приемане на присъединяваща се държава.

               (9)Съгласно Становище 1/13 на Съда на Европейския съюз декларациите за приемане по силата на Хагската конвенция от 1980 г. са от изключителната външна компетентност на Съюза.

               (10)Чили депозира инструмента за присъединяване към Конвенцията от 1980 г. на 23 февруари 1994 г. Конвенцията влезе в сила за Чили на 1 май 1994 г.

               (11)Всички засегнати държави членки, с изключение на Румъния, вече са приели присъединяването на Чили към Хагската конвенция от 1980 г. Чили е приело Кипър, Словения, България, Естония, Латвия, Литва и Малта. Оценката на положението в Чили доведе до заключението, че Румъния може да приеме, в интерес на Съюза, присъединяването на Чили при условията на Хагската конвенция от 1980 г.

               (12)Исландия депозира инструмента за присъединяване към Конвенцията от 1980 г. на 14 август 1996 г. Конвенцията влезе в сила за Исландия на 1 септември 1996 г.

               (13)Всички засегнати държави членки, с изключение на Румъния, вече са приели присъединяването на Исландия към Хагската конвенция от 1980 г. Исландия е приела България, Естония, Латвия, Литва и Малта. Оценката на положението в Исландия доведе до заключението, че Румъния може да приеме, в интерес на Съюза, присъединяването на Исландия при условията на Хагската конвенция от 1980 г.

               (14)Бахамските острови депозираха инструмента за присъединяване към Конвенцията от 1980 г. на 1 октомври 1993 г. Конвенцията влезе в сила за Бахамските острови на 1 януари 1994 г.

               (15)Всички засегнати държави членки, с изключение на Румъния, вече са приели присъединяването на Бахамските острови към Хагската конвенция от 1980 г. Бахамските острови са приели България, Естония, Кипър, Латвия, Литва, Малта и Словения. Оценката на положението в Бахамските острови доведе до заключението, че Румъния може да приеме, в интерес на Съюза, присъединяването на Бахамските острови при условията на Хагската конвенция от 1980 г.

               (16)Поради това на Румъния следва да бъде разрешено да приеме присъединяването на Чили, Исландия и Бахамските острови в интерес на Съюза и да депозира своите декларации за това в съответствие с условията, изложени в настоящото решение. Останалите държави — членки на Съюза вече са приели присъединяването на Чили, Исландия и Бахамските острови към Хагската конвенция от 1980 г., поради което не следва да депозират нови декларации за приемане, тъй като съществуващите декларации остават валидни по силата на международното публично право.

               (17)Обединеното кралство и Ирландия са обвързани от регламента „Брюксел IIа“ и участват в приемането и прилагането на настоящото решение.

               (18)В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

               ПРИЕ НАСТОЯЩОТО РЕШЕНИЕ:

               Член 1

               1.
                     На Румъния се разрешава да приеме, в интерес на Съюза, присъединяването на Чили, Исландия и Бахамските острови към Хагската конвенция от 25 октомври 1980 г. за гражданските аспекти на международното отвличане на деца („Хагската конвенция от 1980 г.“).

               2.
                     Румъния депозира не по-късно от ... г. [дванадесет месеца след датата на приемане на настоящото решение] декларация за приемане, в интерес на Съюза, на присъединяването на Чили, Исландия и Бахамските острови към Хагската конвенция от 1980 г., формулирана, както следва:

               „[Пълно наименование на ДЪРЖАВАТА ЧЛЕНКА] декларира, че приема присъединяването на Чили, Исландия и Бахамските острови към Хагската конвенция от 25 октомври 1980 г. за гражданските аспекти на международното отвличане на деца в съответствие с Решение (ЕС) 2017/... на Съвета*“.

                  73.
                     Румъния информира Съвета и Комисията за депозирането на своята декларация за приемане на присъединяването на Чили, Исландия и Бахамските острови и съобщава на Комисията текста на декларацията в двумесечен срок от депозирането ѝ.

               Член 2

               Държавите членки, които са депозирали своите декларации за приемане на присъединяването на Чили, Исландия и Бахамските острови към Хагската конвенция от 1980 г. преди датата на приемане на настоящото решение, не депозират нови декларации.

               Член 3

               Настоящото решение влиза в сила в деня след деня на публикуването му в Официален вестник на Европейския съюз.

               Член 4

               Адресат на настоящото решение е Румъния.

               Съставено в Брюксел на  година.

                     За Съвета

                     Председател

                     (1)
                  ОВ L 338, 23.12.2003 г., стр. 31.

                     (2)
                  Приети са вече десет решения на Съвета за разрешаване на държавите членки да приемат присъединяването към Конвенцията от 1980 г. на Андора (Решение на Съвета 2015/1023, прието на 15 юни 2015 г.); Сейшелските острови (Решение на Съвета 2015/2354, прието на 10 декември 2015 г.); Русия (Решение на Съвета 2015/2355, прието на 10 декември 2015 г.); Албания (Решение на Съвета 2015/2356, прието на 10 декември 2015 г.); Сингапур (Решение на Съвета 2015/1024, прието на 15 юни 2015 г.); Мароко (Решение на Съвета 2015/2357, прието на 10 декември 2015 г.); Армения (Решение на Съвета 2015/2358, прието на 10 декември 2015 г.); Република Корея (Решение на Съвета 2016/2313, прието на 8 декември 2016 г.), Казахстан (Решение на Съвета 2016/2311, прието на 8.12.2016 г.) и Перу (Решение на Съвета 2016/2312, прието на 8.12.2016 г.).

                     (3)
                  Директива 2008/52/ЕО на Европейския парламент и на Съвета от 21 май 2008 г. относно някои аспекти на медиацията по гражданскоправни и търговскоправни въпроси (ОВ L 136, 24.5.2008 г., стр. 3);

                     (4)

                     https://www.hcch.net/en/publications-and-studies/details4/?pid=5568&dtid=3

                     (5)
                  ОВ C , , стp. .

                     (6)
                  Регламент (ЕО) № 2201/2003 на Съвета от 27 ноември 2003 г. относно компетентността, признаването и изпълнението на съдебни решения по брачни дела и делата, свързани с родителската отговорност, с който се отменя Регламент (ЕО) № 1347/2000 (ОВ L 338, 23.12.2003 г., стр. 1).

                     (7)
                  ОВ: please insert the number of this Decision.


				|

		52013PC0252

			Предложение за РЕШЕНИЕ НА СЪВЕТА относно позицията, която да бъде заета от Европейския съюз в рамките на Двустранния надзорен съвет, създаден по силата на Споразумението между САЩ и Европейската общност относно сътрудничеството в областта на регулиране на безопасността на гражданското въздухоплаване по отношение на Решение № 0004 за изменение на приложение 1 към Споразумението /* COM/2013/0252 final - 2013/0132 (NLE) */

			   	ОБЯСНИТЕЛЕН
МЕМОРАНДУМ
1.           КОНТЕКСТ
НА
ПРЕДЛОЖЕНИЕТО
1.1       История
на досието
През 2007 г.
авиационната
промишленост
на САЩ изрази
опасения, че
в правилата
на ЕС за
таксите и
възнагражденията,
събирани от
Европейската
агенция за
авиационна
безопасност
(ЕААБ), не се
прави
разлика
между
европейските
проекти за
сертифициране
и
заверяването
от страна на
ЕААБ на
издадени от
Федералната
авиационна
администрация
(ФАА)
одобрения на
продукти от
САЩ.
След
обмяна на
становища по
този въпрос,
Европейската
комисия (ЕК) изрази
съгласие
таксите за
заверяване
да се
обсъждат в
съответствие
със
Споразумението
между
Съединените
американски
щати и
Европейската
общност
относно
сътрудничеството
в областта на
регулиране
на безопасността
на
гражданското
въздухоплаване
(„Споразумението“).

На
заседанието
на
Двустранния
надзорен съвет
(ДНС) през юни 2011 г.
бе
постигната
договореност
таксите, събирани
от ЕААБ от
заявители от
САЩ, желаещи да
заверят
получени от
ФАА
разрешения,
да бъдат
разглеждани
в
съответствие
с приложение 1
от Споразумението.
Вследствие
на това, на
заседанието
на ДНС на 11
декември 2011 г.
бе одобрен
мандатът за
създаване на
група по
таксите за
заверяване
(ГТЗ).
ГТЗ,
съставена от
представители
от ФАА, ЕК и
ЕААБ, бе
натоварена
от ДНС със
задачата да преразгледа
прилаганите
понастоящем
процедури и
методи на ЕААБ
за
определяне
на такси и
възнаграждения,
събирани при
заверяването
на продукти
от САЩ, и да
разработи
препоръки по
отношение на
изменения на
Споразумението,
с чиято помощ
ще се вземат
мерки по
отношение на
проблемите с
таксите на
ЕААБ за заверяване
на продукти
от САЩ.
1.2       Обяснение
на системата
на ЕААБ за
такси и възнаграждения
Всички
такси,
събирани от
ЕААБ, са
установени с
Регламент
(ЕО) № 593/2007 на
Комисията (с
измененията
на
последния), с
който се
установяват
таксите и
възнагражденията,
събирани от
ЕААБ за
всички
задачи по
сертифициране.

С
посочения
регламент се
определя
точният
размер на
таксите,
които да се
събират за всеки
сертификат
(годишно за
многогодишните
проекти) и
одобрение,
както и
почасовата
ставка за
някои задачи,
за които се
плаща на час.
Всички
задачи,
свързани със
сертифицирането
на продукти,
части и
устройства
(включително
одобряване
на данни за
поправка), както
и на дейности
по
одобряване
на организации
(в това число
проектантски
организации,
производствени
организации,
организации
по
поддръжката
и др.) трябва
да бъдат изцяло
за сметка на
заявителите,
изискващи сертификатите/одобряването.
Освен това,
разходите на
ЕААБ,
свързани с поддържането
на летателна
годност на
посочените
продукти, части
и устройства,
както и
разходите,
свързани с
надзора на
одобрените
организации
също трябва
да бъдат
изцяло
покрити, като
също се
разглеждат в
посочения
регламент.
Таксите,
определени в
Регламент
(ЕС) № 593/2007,
ежегодно се
коригират с
помощта на
коефициент,
за да се
отчете
инфлацията.
Освен това, за
да се
гарантира, че
таксите
продължават да
покриват
разходите на
ЕААБ, те
периодично
се оценяват и
могат да
бъдат
преразгледани
от Комисията
в
съответствие
с процедурата
по
регулиране с
контрол.
Таксите се разработват
и
осъвременяват,
като се
използва
комбинация
от
действителни
данни за дейности
по
сертифициране,
данни за
разходи, направени
през минали
периоди, а
също и данни
от планове за
развитие на
дейността в
бъдеще. Въз
основа на
посочените
данни се изчисляват
почасовите
ставки и
приложимите
фиксирани
такси.
Методът дава
възможност
за увеличаване,
а също и за
намаляване
на таксите,
ако това е
оправдано с
оглед на
данните.
1.3       Прилагане
на
коефициент
на намаление
В
хода на
дискусиите в
ГТЗ стана
ясно, че нито
ЕААБ, нито
ФАА напълно
са усвоили
Споразумението.
Въпреки че и
двата
технически
агента работят
върху общ
набор от
принципи на
заверяване,
за които се
смята, че
въплъщават
насочеността
и духа на
Споразумението,
очевидно е,
че на
практика
Споразумението
не се
използва по
най-добрия
начин.
Вярно
е, че в
таблицата на
таксите на
ЕААБ се
обръща
специално
внимание на
дейности по
сертифициране
от органи
извън ЕС в
някои области.
Например
„Допълнителни
типови сертификати“
(ДТС), които са
определени
като „основни“,
се таксуват
като
обикновени
ДТС, независимо
от
сложността
на
изменението
на проекта.
Също така
дейности,
свързани с
поддържането
на
летателната
годност на
сертификат извън
ЕС, се
таксуват с
намалена
ставка. В областта
на
приемането
на одобрения
от организации,
одобренията
на „Част 145“ също
се таксуват с
намалена
ставка.
В
Регламент
(ЕО) № 593/2007 обаче
се определя,
че ЕААБ
събира такси,
които
отразяват
нейните общи
разходи по
сертифициране.
За
сертификати
и одобрения
таксите се
определят
предимно,
като се
използват
данни за
ресурси,
ангажирани в
подобни
проекти през
минали
периоди, както
и данни от
планове за
дейността.
Въз основа на
посочения
метод ЕААБ не
е в състояние
да предвиди
специални
разпоредби
за партньорите
си по
двустранни
проекти,
включително
САЩ, в самия
регламент за
таксите и
възнагражденията
Ако са
необходими
специални
разпоредби, които
да
надхвърлят
посочения
регламент, те
трябва да се
въведат с
регламент за
замяна или с
помощта на
международен
договор, който
има
предимство
пред
регламента.
В
посочения
контекст и с
цел по-пълно
съобразяване
с
намеренията,
изразени в
член 14 от
Споразумението,
който гласи,
че таксите следва
да бъдат
справедливи,
разумни и съизмерими
с услугите,
ГТЗ достигна
до споразумение
и препоръча
ДНС да приеме
решение за
прилагане на
коефициент
на намаление
към
таблиците с
таксите в
Регламент
(ЕО) № 593/2007, за да
се отчете в
Споразумението
свързаната с
процедурата
на
заверяване
ефикасност.
Коефициентът
на намаление
ще бъде включен
в
разпоредбите
на
приложение 1,
за да се
предостави
чрез
Споразумението
необходимата
дерогация от
Регламент
(ЕО) № 593/2007.
1.4       Процедурни
аспекти
Споразумението
и
съответният
му регламент
на Съвета
влязоха в
сила на 1 май 2011 г.,
след като
страните се
бяха
уведомили взаимно,
че
вътрешните
им процедури,
необходими
за влизането
му в сила, са
завършени.
Съгласно
член 218,
параграф 9 от
Договора за
функционирането
на Европейския
съюз Съветът,
по
предложение
на Комисията,
приема
решение за
установяване
на позициите,
които трябва
да се заемат
от името на
Съюза в
рамките на
орган,
създаден със
споразумение,
когато този
орган има за задача
да приема
актове с
правно
действие.
В
член 4,
параграф 4 от
Решение на
Съвета 2011/719/ЕС
относно
сключването
на
Споразумението
между
Съединените
американски
щати и
Европейската
общност
относно
сътрудничеството
в областта на
регулиране
на безопасността
на
гражданското
въздухоплаване[1]
се определя,
че Съветът
решава по
отношение на
измененията
на
приложенията
към споразумението,
когато
измененията
водят до промени
на правни
актове на
Съюза.
Поради
това е
необходимо
решение на
Съвета
относно
позицията,
която да бъде
заета от ЕС в
рамките на
Двустранния
надзорен
съвет по
отношение на
решението за
изменение на
приложение 1
към
Споразумението
в
съответствие
с проекта за решение
0004, приложен
към
предложението
за решение на
Съвета.
2.           РЕЗУЛТАТИ
ОТ
КОНСУЛТАЦИИТЕ
СЪС ЗАИНТЕРЕСОВАНИТЕ
СТРАНИ И ОТ
ОЦЕНКИТЕ НА
ВЪЗДЕЙСТВИЕТО
Държавите
членки бяха
редовно
информирани
в процеса на
работата.
3.           ПРАВНИ
ЕЛЕМЕНТИ НА
ПРЕДЛОЖЕНИЕТО
1.1.        Обобщение
на
предлаганите
мерки
С
предлаганото
изменение на
приложение 1
към
Споразумението
ще се въведе
коефициент
на намаление,
приложим към
таксите и възнагражденията,
събирани от
ЕААБ в
контекста на
заверяване
на продукти
от САЩ (в
областта на
въздухоплаването),
така че да
бъде отразен
духът на
Споразумението
и да бъдат
реализирани ползите,
които се
очакват от
него.
1.2.        Правно
основание
Член 100,
параграф 2
във връзка с
член 218,
параграф 9 от
Договора за
функционирането
на Европейския
съюз.
1.3.        Принцип
на
субсидиарност
Споразумението
обхваща
въпроси от
компетенцията
на ЕС, по
отношение на
които отношенията
със САЩ
трябва да
бъдат
поддържани на
равнището на
ЕС.
1.4.        Въздействие
върху
приложимото
понастоящем
законодателство
на ЕС
Според
приложимите
понастоящем
разпоредби
на Регламент
(ЕО) № 593/2007 не се
прави
разлика
между
таксите и
възнагражденията,
събирани от
ЕААБ за
(европейски)
проекти за
сертифициране,
и таксите и
възнагражденията
по отношение
на продукти от
трети
държави, с
които ЕС има
двустранни
споразумения
в областта на
безопасността
на
въздухоплаването.
Ключов елемент
на
посочените
споразумения,
които са резултат
на взаимното
доверие и
признаването,
че системите
на другата
страна осигуряват
еквивалентно
ниво на
безопасност,
е прирастът на
ефективност,
получен
благодарение
на доверието
в работата и
резултатите
на другата
страна, който
прави
възможно
намаляването
на работното
натоварване
и свързаните
с него
разходи при
извършването
на заверяване.

Правното
въздействие
на
въвеждането
в приложение 1
към
Споразумението
на
предлагания
коефициент
на намаление
ще бъде, че
поради статута
на
международен
договор на
Споразумението,
неговите
разпоредби
ще имат
предимство
пред
настоящите
разпоредби
на Регламент
(ЕО) № 593/2007. За да
може
прилагането на
тази
разпоредба
да има за
основание не
само
Споразумението
(ЕС/САЩ), в
Регламент
(ЕО) 593/2007 трябва
да се въведе
специфична
разпоредба,
като
процедурата
за това още
продължава.
По
отношение на
вероятното
отражение
върху
бюджета, вж.
точка 4
по-долу.
4.           ОТРАЖЕНИЕ
ВЪРХУ
БЮДЖЕТА
Очаква
се дефицитът
в приходите
от такси и възнаграждения
на ЕААБ,
който ще
настъпи в резултат
от влизането
в сила на
изменението
в приложение 1
към
Споразумението,
да възлезе на
около 450 000 EUR,
като той ще
бъде изцяло
компенсиран
от
преразпределението
в рамките на
бюджета за
такси и
възнаграждения
на Агенцията.
2013/0132 (NLE)
Предложение
за
РЕШЕНИЕ
НА СЪВЕТА
относно
позицията,
която да бъде
заета от Европейския
съюз в
рамките на
Двустранния надзорен
съвет,
създаден по
силата на
Споразумението
между САЩ и
Европейската
общност
относно
сътрудничеството
в областта на
регулиране
на
безопасността
на гражданското
въздухоплаване
по отношение
на Решение № 0004
за изменение
на
приложение 1
към
Споразумението

СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на
Европейския
съюз, и
по-специално
член 100,
параграф 2
във връзка с
член 218,
параграф 9 от
него,
като
взеха
предвид
предложението
на Европейската
комисия,
като
има предвид,
че:
(1)       Решение
на Съвета 2011/719/ЕС
от 7 март 2011 г.
относно
сключването
на
Споразумението
между
Съединените
американски
щати и Европейската
общност
относно
сътрудничеството
в областта на
регулиране
на безопасността
на
гражданското
въздухоплаване[2]
(наричано
по-долу
„Споразумението“)
влезе в сила
на 1 май 2011 г.
(2)       Съгласно
член 3.В.2 от
Споразумението,
Двустранният
надзорен
съвет,
създаден с
член 3.А от
Споразумението,
може да
изменя
приложенията
към
Споразумението
в
съответствие
с член 19.Б от
Споразумението.

(3)       Целесъобразно
е да се
установи
позицията,
която да бъде
заета от
Европейския
съюз в
рамките на
Двустранният
надзорен
съвет в
съответствие
с член 4,
параграф 4 от
Решение на
Съвета 2011/719/ЕС
по отношение
на
конкретното
решение за изменение
на
приложение 1
от
Споразумението,
.
ПРИЕ
НАСТОЯЩОТО
РЕШЕНИЕ:
Член 1
Позицията,
която да бъде
заета от
Европейския
съюз в
рамките на
Двустранният
надзорен
съвет (ДНС),
посочен в чл. 3.А
от
Споразумението
между
Съединените
американски
щати и
Европейската
общност относно
сътрудничеството
в областта на
регулирането
на
безопасността
на
гражданското
въздухоплаване
по отношение
на
приемането
на решение на
ДНС за изменение
на
приложение 1
към
Споразумението,
се основава
на Проекта на
решение 0004 на
Съвместния
надзорен
съвет,
приложен към
настоящото
решение.
Член
2
Настоящото
решение
влиза в сила
в деня на приемането
му.
.
.
Член
3
Адресати
на
настоящото
решение са
държавите
членки.
.
Съставено
в Брюксел на […]
година.
                                                                       За
Съвета
                                                                       Председател
ПРИЛОЖЕНИЕ

ДВУСТРАННИЯТ
НАДЗОРЕН
СЪВЕТ
ЗА
СПОРАЗУМЕНИЕТО
МЕЖДУ
СЪЕДИНЕНИТЕ
АМЕРИКАНСКИ
ЩАТИ
И
ЕВРОПЕЙСКИЯ
СЪЮЗ
ОТНОСНО
СЪТРУДНИЧЕСТВОТО
В ОБЛАСТТА НА
РЕГУЛИРАНЕ
НА
БЕЗОПАСНОСТТА
В ГРАЖДАНСКОТО
ВЪЗДУХОПЛАВАНЕ
.
ПРОТОКОЛ
НА РЕШЕНИЕ
РЕШЕНИЕ
№ 0004
.
.
В
съответствие
с член 19.Б от
Споразумението
между
Съединените
американски
щати и
Европейската
общност
относно
сътрудничеството
в областта на
регулиране
на
безопасността
на гражданското
въздухоплаване
(„Споразумението“),
в който се
предвижда, че
изменението
на приложенията
към
Споразумението
се извършва с
решение на
Двустранния
надзорен
съвет („ДНС“),
създаден в
съответствие
с член 3 от
Споразумението,
ДНС реши:
.
1.      Изменя
приложение 1
към
Споразумението,
като се
добавя нова
точка 3.2.11 със
следния
текст:
.
„3.2.11 а)         От 1
януари 2013 г
таксите,
налагани
през дадена
календарна
година от
технически
агент на
заявителите
или
субектите на
регулиране
за
заверяване,
извършено от
посочения
технически
агент в
съответствие
с точка 3.2.4 за
одобряване
на
            i)          проект
на
въздухоплавателно
средство, двигател
на
въздухоплавателно
средство,
витло или
устройство;
            ii)         допълнителен
типов
сертификат;
            iii)         определени
основни
промени на
типовия проект,
както е
определено в
техническите
процедури за
изпълнение;
или
            iv)        промени
в шума или
емисиите
не
надвишават 95 %
от таксите и
възнагражденията,
които
техническият
агент би
наложил на
заявител или
субект на
регулиране
през същата
календарна
година при издаването
на
еквивалентно
одобрение на
проект,
допълнителен
типов
сертификат,
значителна
промяна или
промяна в
акустиката или
емисиите в
рамките на
процес на
сертифициране.
.
б)         Таксите,
наложени
през дадена
календарна година
от
технически
агент на
заявител или
субект на
регулиране
за
заверяване,
извършено от
посочения
технически
агент в съответствие
с точка 3.2.4
отразяват
прираста на ефективност,
получен при
използване
на процедура
на
заверяване
вместо
процедура на сертифициране.
Прирастът на
ефективност
и свързаното
с него
намаляване
на таксите се
подкрепят със
съответните
данни. Поради
това, ДНС
периодично
преразглежда
и при
необходимост
коригира с
помощта на
решение
посочения
по-горе в
буква а)
процент.“
.
2.         Периодичното
преразглеждане,
посочено в новата
точка 3.2.11, буква
б), се
предприема
не по-често
от веднъж на
две години.
Както е
предвидено в
точка 2.2.1 от
приложение 1
към Споразумението,
при
извършването
на подобни прегледи
и
разработването
на
необходимите
решения, ДНС
се подпомага
от Надзорен
съвет в
областта на
сертифицирането.
Прегледите и
разработването
на решения се
извършват
въз основа на
данни,
предоставени
от техническите
агенти.
.
Изменението
влиза в сила
на датата на
полагане на
последния
подпис
по-долу.
.
.
За
Двустранния
надзорен
съвет:
.
 ФЕДЕРАЛНА АВИАЦИОННА АДМИНИСТРАЦИЯ МИНИСТЕРСТВО НА ТРАНСПОРТА (на САЩ) СЪЕДИНЕНИ АМЕРИКАНСКИ ЩАТИ ||   || ЕВРОПЕЙСКА КОМИСИЯ ЕВРОПЕЙСКИ СЪЮЗ
   ОТ ||     ||   ||   ОТ ||
     ДЛЪЖНОСТ: ||     Асоцииран администратор по безопасността на въздухоплаването ||   ||     ДЛЪЖНОСТ: ||     Директор „Въздухоплаване и международен транспорт“, ГД „Мобилност и транспорт“
   ДАТА: ||     ||   ||   ДАТА: ||
   МЯСТО: ||   Вашингтон, окръг Колумбия ||   ||   МЯСТО: ||   Брюксел, Белгия
[1]               ОВ L 291, 9.11.2011 г.,
стр. 1.
[2]               ОВ
L 291, 9.11.2011 г., стр. 1.


               ЕВРОПЕЙСКА КОМИСИЯ
            Брюксел, 18.10.2017
            COM(2017) 599 final
            2017/0261(NLE)
            Предложение за
            РЕШЕНИЕ НА СЪВЕТА
            относно финансовите вноски, които трябва да бъдат платени от държавите членки за финансиране на Европейския фонд за развитие, включително третата част от вноската за 2017 г.

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Предложението е свързано с проект на решение на Съвета относно третата част от финансовите вноски за Европейския фонд за развитие (ЕФР), които трябва да бъдат платени от държавите членки през 2017 г.

                  11-ият ЕФР и другите ЕФР фондове, които са все още открити (т.е. 8-ият, 9-ият и 10-ият ЕФР), се управляват съгласно следните правила:

                  — действащото споразумение за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, с последните му изменения („Споразумението за партньорство АКТБ—ЕС“)
                     1
                  ,

                  — Вътрешното споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз
                     2
                   („Вътрешното споразумение за 11-ия ЕФР“),

                  — Регламент (ЕС) 2015/323 на Съвета относно финансовия регламент, приложим за 11-ия Европейски фонд за развитие
                     3
                   („Финансовият регламент за 11-ия ЕФР“).

                  Посочените по-горе документи съдържат многогодишните поети задължения от страна на държавите членки за финансова подкрепа на ЕФР. Във Финансовия регламент за 11-ия ЕФР се предвиждат редовни вноски на държавите членки за ЕФР по предварително определени финансови задължения. Редовните вноски се задействат с технически решения на Съвета, които отразяват изпълнението на поетите финансови задължения, за които е взето решение предварително.

                  Поради това някои от позициите в обяснителния меморандум не се прилагат за поканите за редовни вноски като настоящата.

               •Съгласуваност със съществуващите разпоредби в тази област

                  Вж. точка 1. Основания и цели на предложението.

               •Съгласуваност с политики на Съюза в други области

                  Вж. точка 1. Основания и цели на предложението.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Съгласно член 21, параграф 7 от Финансовия регламент за 11-ия ЕФР сумата, управлявана от Комисията, и сумата, управлявана от Европейската инвестиционна банка (ЕИБ), се определят поотделно.

                  В съответствие с член 52 от Финансовия регламент за 11-ия ЕФР ЕИБ изпрати на Комисията актуализираните си прогнози за поетите задължения и за плащанията по инструментите, които управлява.

                  Съгласно член 22, параграф 1 от Финансовия регламент за 11-ия ЕФР поканите за вноски първо оползотворяват една след друга сумите, предвидени за предходни ЕФР. По отношение на Комисията, тъй като всички суми от предходни ЕФР са изчерпани, поканите за вноски в настоящото предложение се отнасят за суми по 11-ия ЕФР.

                  В съответствие с член 21, параграф 5 от Финансовия регламент за 11-ия ЕФР Съветът взема решение по това предложение най-късно 21 календарни дни, след като Комисията представи предложението си.

                  В съответствие с член 2 от Решение (ЕС) 2017/1206 на Съвета
                     4
                   дяловете на вноските на държавите членки, определени в член 1, параграф 2, буква а) от вътрешните споразумения за 8-ия и 9-ия ЕФР, ще бъдат съответно намалени. В зависимост от варианта за корекция, избран от всяка държава членка, намалението се извършва спрямо третата част от вноската за 2017 г. и/или първата част от вноската за 2018 г.

                  В член 23, параграф 1 от Финансовия регламент за 11-ия ЕФР се предвижда, че когато държава членка не плати дължимата част от вноската до определения краен срок, от нея се изисква да плати лихва върху неизплатената сума. Условията на плащане на лихвата са посочени в същия член.

               •Субсидиарност (при неизключителна компетентност)

                  Вж. точка 1. Основания и цели на предложението.

               •Пропорционалност

                  Вж. точка 1. Основания и цели на предложението.

               •Избор на инструмент

                  Вж. точка 1. Основания и цели на предложението.

               3.РЕЗУЛТАТИ ОТ ПОСЛЕДВАЩИ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на съществуващото законодателство

                  Не се прилага

               •Консултации със заинтересованите страни

                  Не се прилага

               •Събиране и използване на експертни становища

                  Не се прилага

               •Оценка на въздействието

                  Не се прилага

               •Регулаторна пригодност и опростяване

                  Не се прилага

               •Основни права

                  Не се прилага

               4.ОТРАЖЕНИЕ ВЪРХУ БЮДЖЕТА

                  Не се прилага

               5.ДРУГИ ЕЛЕМЕНТИ

               •Планове за изпълнение и механизъм за мониторинг, оценка и докладване

                  Не се прилага

               •Обяснителни документи (за директивите)

                  Не се прилага

               •Подробно разяснение на конкретните разпоредби на предложението

                  Не се прилага

               2017/0261 (NLE)

               Предложение за

               РЕШЕНИЕ НА СЪВЕТА

               относно финансовите вноски, които трябва да бъдат платени от държавите членки за финансиране на Европейския фонд за развитие, включително третата част от вноската за 2017 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за Европейския съюз и Договора за функционирането на Европейския съюз,

               като взе предвид Вътрешното споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз
                  5
                („Вътрешното споразумение“), и по-специално член 7, параграф 2 от него,

               като взе предвид Регламент (ЕС) 2015/323 на Съвета от 2 март 2015 г. относно финансовия регламент, приложим за 11-ия Европейски фонд за развитие („Финансовият регламент за 11-ия ЕФР“)
                  6
               , и по-специално член 21, параграф 5 от него,

               като взе предвид предложението на Европейската комисия,

               като има предвид, че:

               (1)Съгласно процедурата, предвидена в член 21, параграф 5 от Финансовия регламент за 11-ия ЕФР, в срок до 10 октомври 2017 г. Комисията представя предложение, в което се определят: а) размерът на третата част от вноската за 2017 г. и б) преразгледан годишен размер на вноската за 2017 г. в случаите, когато сумата се отклонява от действителните потребности.

               (2)В съответствие с член 52 от Финансовия регламент за 11-ия ЕФР Европейската инвестиционна банка изпрати на Комисията актуализираните си прогнози за поетите задължения и за плащанията по инструментите, които управлява.

               (3)В член 22, параграф 1 от Финансовия регламент за 11-ия ЕФР се предвижда, че поканите за вноски първо оползотворяват сумите, предвидени за предходни ЕФР. Затова следва да се отправи покана за внасяне на средства по 11-ия ЕФР за Европейската комисия.

               (4)По предложение на Европейската комисия Съветът прие на 11 ноември 2016 г. Решение (ЕС) 2016/2026, с което определи годишния размер на вноските на държавите членки за ЕФР за 2017 г. на 3 850 000 000 евро за Европейската комисия и на 150 000 000 евро за Европейската инвестиционна банка
                  7
               .

               (5)Съветът прие намаление на вноската със сума в размер на 200 000 000 евро от отменени средства по проекти по 8-ия и 9-ия ЕФР
                  8
               .

               ПРИЕ НАСТОЯЩОТО РЕШЕНИЕ:

               Член 1

               Отделните вноски за Европейския фонд за развитие, които държавите членки трябва да платят на Европейската комисия и на Европейската инвестиционна банка като трета част от вноската за 2017 г., са посочени в таблицата в приложението към настоящото решение.

               Плащанията на посочените вноски могат да бъдат комбинирани с корекции, свързани с изпълнението на намалението на вноските със сума в размер на 200 000 000 евро от отменени средства по проекти по 8-ия и 9-ия ЕФР, в съответствие с план за корекции, представен от всяка държава членка.

               Член 2

               Адресати на настоящото решение са държавите членки.

               Съставено в Брюксел на  година.

                     За Съвета

                     Председател

                     (1)
                  ОВ L 317, 15.12.2000 г., стр. 3.

                     (2)
                  ОВ L 210, 6.8.2013 г., стр. 1.

                     (3)
                  ОВ L 58, 3.3.2015 г., стр. 17—38.

                     (4)
                  ОВ L 173, 6.7.2017 г., стр. 15.

                     (5)
                  ОВ L 210, 6.8.2013 г., стр. 1.

                     (6)
                  ОВ L 58, 3.3.2015 г., стр. 17—38.

                     (7)
                  OВ L 313, 19.11.2016 г., стр. 25—27.

                     (8)
                  ОВ L 173, 6.7.2017 г., стр. 15.

    ---documentbreak---

               ЕВРОПЕЙСКА КОМИСИЯ
            Брюксел, 18.10.2017
            COM(2017) 599 final
            ПРИЛОЖЕНИЕ
            към
            Предложение за Решение на Съвета
            относно финансовите вноски, които трябва да бъдат платени от държавите членки за финансиране на Европейския фонд за развитие, включително третата част от вноската за 2017 г.

               ПРИЛОЖЕНИЕ

                        ДЪРЖАВИ ЧЛЕНКИ

                        Алгоритъм за вноските за 10-ия ЕФР (в проценти)

                        Алгоритъм за вноските за 11-ия ЕФР (в проценти)

                        Трета част от вноската за 2017 г. (в EUR)

                        Общо

                        Комисия

                        ЕИБ

                        11-и ЕФР

                        10-и ЕФР

                        БЕЛГИЯ

                        3,53

                        3,24927

                        27 618 795,00

                        0,00

                        27 618 795,00

                        БЪЛГАРИЯ

                        0,14

                        0,21853

                        1 857 505,00

                        0,00

                        1 857 505,00

                        ЧЕШКА РЕПУБЛИКА

                        0,51

                        0,79745

                        6 778 325,00

                        0,00

                        6 778 325,00

                        ДАНИЯ

                        2,00

                        1,98045

                        16 833 825,00

                        0,00

                        16 833 825,00

                        ГЕРМАНИЯ

                        20,50

                        20,57980

                        174 928 300,00

                        0,00

                        174 928 300,00

                        ЕСТОНИЯ

                        0,05

                        0,08635

                        733 975,00

                        0,00

                        733 975,00

                        ИРЛАНДИЯ

                        0,91

                        0,94006

                        7 990 510,00

                        0,00

                        7 990 510,00

                        ГЪРЦИЯ

                        1,47

                        1,50735

                        12 812 475,00

                        0,00

                        12 812 475,00

                        ИСПАНИЯ

                        7,85

                        7,93248

                        67 426 080,00

                        0,00

                        67 426 080,00

                        ФРАНЦИЯ

                        19,55

                        17,81269

                        151 407 865,00

                        0,00

                        151 407 865,00

                        ХЪРВАТИЯ

                        0,00

                        0,22518

                        1 914 030,00

                        0,00

                        1 914 030,00

                        ИТАЛИЯ

                        12,86

                        12,53009

                        106 505 765,00

                        0,00

                        106 505 765,00

                        КИПЪР

                        0,09

                        0,11162

                        948 770,00

                        0,00

                        948 770,00

                        ЛАТВИЯ

                        0,07

                        0,11612

                        987 020,00

                        0,00

                        987 020,00

                        ЛИТВА

                        0,12

                        0,18077

                        1 536 545,00

                        0,00

                        1 536 545,00

                        ЛЮКСЕМБУРГ

                        0,27

                        0,25509

                        2 168 265,00

                        0,00

                        2 168 265,00

                        УНГАРИЯ

                        0,55

                        0,61456

                        5 223 760,00

                        0,00

                        5 223 760,00

                        МАЛТА

                        0,03

                        0,03801

                        323 085,00

                        0,00

                        323 085,00

                        НИДЕРЛАНДИЯ

                        4,85

                        4,77678

                        40 602 630,00

                        0,00

                        40 602 630,00

                        АВСТРИЯ

                        2,41

                        2,39757

                        20 379 345,00

                        0,00

                        20 379 345,00

                        ПОЛША

                        1,30

                        2,00734

                        17 062 390,00

                        0,00

                        17 062 390,00

                        ПОРТУГАЛИЯ

                        1,15

                        1,19679

                        10 172 715,00

                        0,00

                        10 172 715,00

                        РУМЪНИЯ

                        0,37

                        0,71815

                        6 104 275,00

                        0,00

                        6 104 275,00

                        СЛОВЕНИЯ

                        0,18

                        0,22452

                        1 908 420,00

                        0,00

                        1 908 420,00

                        СЛОВАКИЯ

                        0,21

                        0,37616

                        3 197 360,00

                        0,00

                        3 197 360,00

                        ФИНЛАНДИЯ

                        1,47

                        1,50909

                        12 827 265,00

                        0,00

                        12 827 265,00

                        ШВЕЦИЯ

                        2,74

                        2,93911

                        24 982 435,00

                        0,00

                        24 982 435,00

                        ОБЕДИНЕНО КРАЛСТВО

                        14,82

                        14,67862

                        124 768 270,00

                        0,00

                        124 768 270,00

                        ОБЩО ЕС-28

                        100,00

                        100,00

                        850 000 000,00

                        0,00

                        850 000 000,00


               ЕВРОПЕЙСКА КОМИСИЯ
            Брюксел, 7.9.2015
            COM(2015) 424 final
            2015/0189(NLE)
            Предложение за
            РЕШЕНИЕ НА СЪВЕТА
            за подписване от името на Съюза и временно прилагане на Споразумението между Европейския съюз и правителството на Народна република Бангладеш относно някои аспекти на въздухоплавателните услуги

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •
                     Основания и цели на предложението

               След решенията на Съда по така наречените дела „Открито небе“ на 5 юни 2003 г. Съветът упълномощи Комисията да започне преговори с трети държави за замяната на някои разпоредби на съществуващите споразумения със споразумение на равнището на Съюза („хоризонтално упълномощаване“). Целите на тези споразумения са да се предостави на всички въздушни превозвачи в Европейския съюз недискриминиращ достъп до маршрути между Европейския съюз и трети държави и да се приведат двустранните споразумения за въздухоплавателни услуги между държавите членки и трети държави в съответствие с правото на Съюза.

               •
                     Общ контекст

               Международните връзки в областта на въздушния транспорт между държавите членки и трети държави традиционно се уреждат от двустранни споразумения за въздухоплавателни услуги между държави членки и трети държави, от приложенията към тях и съответни други двустранни или многостранни договорености.

               Традиционните клаузи за определяне на въздушен превозвач в двустранните споразумения за въздухоплавателни услуги между държавите членки противоречат на правото на Съюза. Те позволяват на трета държава да отхвърли, оттегли или временно да прекрати валидността на разрешенията или лицензите на въздушен превозвач, който е бил определен от държава членка, но не е притежаван в по-голямата си част и не е действително контролиран от тази държава членка или нейни граждани. Смята се, че това представлява дискриминация спрямо превозвачите от ЕС, установени на територията на дадена държава членка, но притежавани и контролирани от граждани на други държави членки. Това противоречи на член 49 от Договора за функционирането на Европейския съюз, който гарантира на гражданите на държавите членки, които са упражнили свободата си на установяване, същото отношение в приемащата държава членка като това, което се полага на гражданите на съответната държава членка.

               •
                     Съществуващи разпоредби в областта на предложението

               Разпоредбите на споразумението заменят или допълват съществуващите разпоредби в 8-те двустранни споразумения за въздухоплавателни услуги между държави членки и Народна република Бангладеш.

               •
                     Съвместимост с другите политики и цели на Съюза

               Споразумението ще обслужва основна цел на външната политика на Съюза в областта на въздухоплаването, като привежда действащите двустранни споразумения за въздухоплавателни услуги в съответствие с правото на Съюза.

               2.КОНСУЛТАЦИЯ СЪС ЗАИНТЕРЕСОВАНИТЕ СТРАНИ

               Методи на консултиране, основни целеви сектори и общ профил на участниците в консултацията

               В съответствие с член 218, параграф 4 от ДФЕС Комисията проведе преговорите в консултация със специален комитет. Отрасълът също беше консултиран по време на преговорите.

               Обобщение на отговорите и на начина, по който са взети предвид

               Направените коментари бяха взети предвид. Съответните държави членки провериха точността на позоваванията на двустранните споразумения за въздухоплавателни услуги. Отрасълът подчерта значението на стабилната правна основа за неговите търговски операции.

               3.ПРАВНИ ЕЛЕМЕНТИ НА ПРЕДЛОЖЕНИЕТО

               •
                     Обобщение на предлаганите мерки

               В съответствие с механизмите и насоките в приложението към „хоризонталното упълномощаване“ Комисията договори споразумение с Народна република Бангладеш, което заменя някои разпоредби в съществуващите двустранни споразумения за въздухоплавателни услуги между държави членки и Народна република Бангладеш. Член 2 от споразумението заменя традиционните клаузи за определяне с клауза на ЕС за определяне, позволяваща на всички превозвачи на Европейския съюз да се възползват от правото на установяване. С член 5 се решават потенциални конфликти с правилата на Съюза относно конкуренцията.

               Преговорите по споразумението приключиха успешно и то следва да бъде подписано от името на Европейския съюз. С настоящото се предлага и проект на съответното решение.

               Предлага се също така споразумението да се прилага временно от датата на подписването му, за да се гарантира, че двустранните споразумения за въздухоплавателни услуги между държавите членки и Народна република Бангладеш ще се прилагат незабавно и в съответствие с правото на Съюза. Временното прилагане е от съществено значение, тъй като опитът с подобни споразумения показа, че процесите на ратификация могат да се проточат.

               •
                     Правно основание

               Член 100, параграф 2 и член 218, параграф 5 от ДФЕС

               •
                     Избор на инструменти

               Споразумението между Съюза и Народна република Бангладеш е най-ефикасният инструмент за привеждането на всички действащи двустранни споразумения за услуги за въздушен превоз между държавите членки и Народна република Бангладеш в съответствие с правото на Съюза.

               4.ОТРАЖЕНИЕ ВЪРХУ БЮДЖЕТА

               Предложението няма отражение върху бюджета на Съюза.

               2015/0189 (NLE)

               Предложение за

               РЕШЕНИЕ НА СЪВЕТА

               за подписване от името на Съюза и временно прилагане на Споразумението между Европейския съюз и правителството на Народна република Бангладеш относно някои аспекти на въздухоплавателните услуги

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 5 от него,

               като взе предвид предложението на Европейската комисия,

               като има предвид, че:

               (1)С решението си от 5 юни 2003 г. Съветът разреши на Комисията да започне преговори с трети държави за замяната на някои разпоредби на съществуващите двустранни споразумения със споразумение на равнището на Съюза.

               (2)В съответствие с това и от името на Съюза Комисията договори споразумение с правителството на Народна република Бангладеш относно някои аспекти на въздухоплавателните услуги („споразумението“). Преговорите приключиха успешно с парафирането на споразумението на 27 февруари 2015 г.

               (3)Целта на споразумението е да се приведат двустранните споразумения за въздухоплавателни услуги между 8 държави членки и Народна Република Бангладеш в съответствие с правото на Съюза.

               (4)Поради това споразумението следва да бъде подписано от името на Европейския съюз, при условие на сключването му на по-късна дата.

               (5)За да може от споразумението да произтекат ползи възможно най-скоро, то следва да се прилага временно,

               ПРИЕ НАСТОЯЩОТО РЕШЕНИЕ:

               Член 1

               С настоящото се одобрява от името на Съюза подписването на споразумение между Европейския съюз и правителството на Народна република Бангладеш относно някои аспекти на въздухоплавателните услуги („споразумението“), при условие че то бъде сключено.

               Текстът на споразумението е приложен към настоящото решение.

               Член 2

               Генералният секретариат на Съвета изготвя акта за предоставяне на пълномощия на лицето, посочено от преговарящия по споразумението, да подпише споразумението, при условие че то бъде сключено.

               Член 3

               Докато влезе в сила, споразумението се прилага временно от първия ден на първия месец след датата, на която страните са се уведомили взаимно за приключването на необходимите за целта процедури.

               Член 4

               Председателят на Съвета посочва лицето, което е упълномощено да извърши от името на Европейския съюз нотификацията, предвидена в член 8, параграф 2 от споразумението.

               Член 5

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

    ---documentbreak---

               ЕВРОПЕЙСКА КОМИСИЯ
            Брюксел, 7.9.2015
            COM(2015) 424 final
            ПРИЛОЖЕНИЕ
            към
            предложение за Решение на Съвета за подписване от името на Съюза и временно прилагане на Споразумението между Европейския съюз и правителството на Народна република Бангладеш относно някои аспекти на въздухоплавателните услуги
            Споразумение между Европейския съюз и Народна република Бангладеш относно някои аспекти на авиационните услуги

               ПРИЛОЖЕНИЕ

               към

               предложение за Решение на Съвета за подписване от името на Съюза и временно прилагане на Споразумението между Европейския съюз и правителството на Народна република Бангладеш относно някои аспекти на въздухоплавателните услуги

               Споразумение между Европейския съюз и Народна република Бангладеш относно някои аспекти на авиационните услуги

               ЕВРОПЕЙСКИЯТ СЪЮЗ,

               от една страна, и

               НАРОДНА РЕПУБЛИКА БАНГЛАДЕШ,

               от друга страна,

               (наричани по-нататък „страните“),

               КАТО ОТБЕЛЯЗВАТ, че са сключени двустранни споразумения за въздухоплавателни услуги между няколко държави членки на Европейския съюз и Народна република Бангладеш, съдържащи разпоредби, които са в противоречие с правото на Европейския съюз,

               КАТО ОТБЕЛЯЗВАТ, че Европейският съюз има изключителни правомощия по отношение на редица аспекти, които могат да бъдат включени в двустранни споразумения за въздухоплавателни услуги между държави — членки на Европейския съюз и трети държави,

               КАТО ОТБЕЛЯЗВАТ, че съгласно правото на Европейския съюз установените в държава членка въздушни превозвачи имат право на недискриминиращ достъп до въздушни маршрути между държавите членки на Европейския съюз и трети държави,

               КАТО ВЗЕМАТ ПРЕДВИД споразуменията между Европейския съюз и някои трети държави, предвиждащи възможността граждани на тези трети държави да придобиват собственост във въздушни превозвачи, лицензирани в съответствие с правото на Европейския съюз,

               КАТО ОТЧИТАТ, че някои разпоредби на двустранните споразумения за въздухоплавателни услуги между държави членки на Европейския съюз и Народна република Бангладеш, които са в противоречие с правото на Европейския съюз, трябва да бъдат приведени в съответствие с него, за да се създаде стабилна правна основа за въздухоплавателните услуги между Европейския съюз и Народна република Бангладеш и да се запази непрекъснатостта на тези услуги,

               КАТО ОТБЕЛЯЗВАТ, че съгласно правото на Европейския съюз въздушните превозвачи по принцип не могат да сключват споразумения, които могат да се отразят на търговията между държави членки на Европейския съюз и чиято цел или резултат са възпрепятстването, ограничаването или нарушаването на конкуренцията,

               КАТО ОТЧИТАТ, че разпоредби в двустранните споразумения за въздухоплавателни услуги, сключени между държави — членки на Европейския съюз и Народна република Бангладеш, които i) изискват или благоприятстват приемането на споразумения между предприятия, на решения от сдружения на предприятия или съгласувани практики, които възпрепятстват, нарушават или ограничават конкуренцията между въздушните превозвачи по съответните маршрути; или ii) засилват последиците от всяко такова споразумение, решение или съгласувана практика; или iii) прехвърлят на въздушните превозвачи или други частни икономически оператори отговорността за вземането на мерки, които предотвратяват, нарушават или ограничават конкуренцията между въздушните превозвачи по съответните маршрути, могат да направят неефективни правилата за конкуренцията, приложими за предприятията,

               КАТО ОТБЕЛЯЗВАТ, че целта на Европейския съюз, като страна по това споразумение не е увеличаване на общия обем на въздушното движение между Европейския съюз и Народна република Бангладеш, нито нарушаване на равновесието между въздушните превозвачи от Европейския съюз и тези от Народна република Бангладеш, или договаряне на изменения на разпоредбите на действащите двустранни споразумения за въздухоплавателни услуги по отношение на правата за въздушни превози,

               КАТО ОТБЕЛЯЗВАТ, че Съдът на Европейския съюз е установил, че някои разпоредби на двустранни споразумения, сключени от няколко държави членки с трети държави, са несъвместими с правото на Европейския съюз,

               КАТО ПРИЗНАВАТ, че съответствието между правото на Европейския съюз и разпоредбите на двустранните споразумения за въздухоплавателни услуги между държави членки на Европейския съюз и Народна Република Бангладеш ще осигури надеждни средства, за да се гарантира приемственост и развитие на въздухоплавателните услуги между Европейския съюз и Бангладеш,

               КАТО ОТБЕЛЯЗВАТ, че разпоредбите на двустранните споразумения за въздухоплавателни услуги между държавите членки на Европейския съюз и Народна република Бангладеш, които не са несъвместими с правото на Европейския съюз, не трябва да бъдат засегнати от настоящото споразумение,

               СЕ СПОРАЗУМЯХА ЗА СЛЕДНОТО:

               ЧЛЕН 1

               Общи разпоредби

               1.
                     За целите на настоящото споразумение изразът „държави членки“ означава държави — членки на Европейския съюз, а „Договори за ЕС“ означава Договорът за Европейския съюз и Договорът за функционирането на Европейския съюз.

               2.
                     Упоменаването във всяко от споразуменията, изброени в приложение 1, на граждани на държавата членка, която е страна по това споразумение, се разбира като упоменаване на граждани на държавите членки на Европейския съюз.

               3.
                     Упоменаването във всяко от споразуменията, изброени в приложение 1, на въздушни превозвачи или авиокомпании на държавата членка, която е страна по това споразумение, се разбира като упоменаване на въздушни превозвачи или авиокомпании, определени от тази държава членка.

               ЧЛЕН 2

               Определяне от държава членка

               1.
                     Разпоредбите на параграфи 2 и 3 от настоящия член заменят съответните разпоредби в членовете, изброени в приложение 2, букви а) и б) съответно, във връзка с определянето на въздушен превозвач от въпросната държава членка, неговите лицензи и разрешения, предоставени от Народна република Бангладеш, и съответно отказа, отмяната, временното прекратяване или ограничаването на лицензите или разрешенията на въздушния превозвач.

               2.
                     След като получи от някоя държава членка документ за определяне на въздушен превозвач, Народна република Бангладеш предоставя съответните лицензи и разрешения с минимално процедурно забавяне, при условие че:

               i.
                     въздушният превозвач е установен на територията на определящата държава членка съгласно Договорите за ЕС и притежава валиден оперативен лиценз в съответствие с правото на Европейския съюз; както и

               ii.
                     държавата членка, отговорна за издаването на свидетелство за авиационен оператор, упражнява и поддържа ефективен регулаторен контрол над въздушния превозвач, и съответният орган по въздухоплаването е ясно посочен в рамките на определянето; както и

               iii.
                     въздушният превозвач е притежаван, пряко или чрез мажоритарно дялово участие, и се контролира фактически от държави членки и/или граждани на държави членки, и/или от други държави, изброени в приложение 3, и/или от граждани на тези други държави.

               3.
                     Народна република Бангладеш може да отхвърли, оттегли, прекрати временно или ограничи лицензите или разрешенията на даден въздушен превозвач, определен от държава членка, когато:

               i.
                     въздушният превозвач не е установен на територията на определящата държава членка съгласно Договорите за ЕС или не притежава валиден оперативен лиценз в съответствие с правото на Европейския съюз; или

               ii.
                     държавата членка, отговорна за издаването на свидетелството за авиационен оператор, не упражнява или не поддържа ефективен регулаторен контрол над въздушния превозвач или съответният орган по въздухоплаването не е ясно посочен при определянето; или

               iii.
                     въздушният превозвач не е притежаван, пряко или чрез мажоритарно участие, или не се контролира действително от държави членки и/или граждани на държави членки, и/или от други държави, изброени в приложение 3, и/или от граждани на други такива държави; или

               iv.
                     въздушният превозвач вече е оправомощен да извършва дейност съгласно двустранно споразумение между Народна република Бангладеш и друга държава членка и като упражнява търговските си права съгласно настоящото споразумение по маршрут, който включва точка в тази друга държава членка, въздушният превозвач би заобиколил ограниченията върху правата за въздушни превози, наложени от другото споразумение; или

               v.
                     въздушният превозвач притежава свидетелство за авиационен оператор, издадено от държава членка, с която Народна република Бангладеш не е подписала двустранно споразумение за въздухоплавателни услуги, и тази държава членка е отказала права за въздушни превози на превозвач, определен от Народна република Бангладеш.

               При упражняването на правото си по този параграф Народна република Бангладеш не дискриминира отделни въздушни превозвачи от Европейския съюз на основание на тяхната национална принадлежност.

               ЧЛЕН 3

               Безопасност

               1.
                     Разпоредбите на параграф 2 от настоящия член допълват съответните разпоредби на членовете, изброени в приложение 2, буква в).

               2.
                     Ако държава членка е определила въздушен превозвач, над който регулаторният контрол се упражнява и поддържа от друга държава членка, правата на Народна република Бангладеш съгласно разпоредбите за безопасност на споразумението между първата държава членка, която е определила въздушния превозвач, и Народна република Бангладеш се прилагат еднакво по отношение на приемането, упражняването или поддържането на стандарти за безопасност от втората държава членка и по отношение на оперативния лиценз на този въздушен превозвач.

               ЧЛЕН 4

               Данъчно облагане на авиационното гориво

               1.
                     Разпоредбите на параграф 2 от настоящия член допълват съответните разпоредби на членовете, изброени в приложение 2, буква г).

               2.
                     Независимо от други разпоредби с обратен смисъл, никой от елементите на споразуменията, изброени в приложение 2, буква г), не възпрепятства дадена държава членка да налага на недискриминираща основа данъци, налози, мита, тарифи или такси върху горивото, доставяно на нейна територия за ползване във въздухоплавателно средство на определен въздушен превозвач от Народна република Бангладеш, който оперира между точка на територията на посочената държава членка и друга точка на територията на същата държава членка или на територията на друга държава членка.

               ЧЛЕН 5

               Съвместимост с правилата за защита на конкуренцията

               1.
                     Независимо от други разпоредби с обратен смисъл, никой от елементите на споразуменията, изброени в приложение 1, i) не благоприятства приемането на споразумения между предприятия, на решения на сдружения на предприятия или съгласувани практики, които възпрепятстват, нарушават или ограничават конкуренцията; ii) не засилва последиците от такъв вид споразумения, решения или съгласувани практики; iii) не прехвърля на частни икономически оператори отговорността за вземането на мерки, които възпрепятстват, нарушават или ограничават конкуренцията.

               2.
                     Разпоредбите, съдържащи се в споразуменията, изброени в приложение 1, които са несъвместими с параграф 1 от настоящия член, не се прилагат.

               ЧЛЕН 6

               Приложения към споразумението

               Приложенията към настоящото споразумение са неразделна част от него.

               ЧЛЕН 7

               Преразглеждане или изменение

               Страните могат по всяко време да преразгледат или изменят настоящото споразумение по взаимно съгласие.

               ЧЛЕН 8

               Влизане в сила и временно прилагане

               1.
                     Настоящото споразумение влиза в сила, след като страните се уведомят взаимно в писмен вид, че съответните им вътрешни процедури, необходими за неговото влизане в сила, са изпълнени.

               2.
                     Без да се засягат разпоредбите на параграф 1, страните приемат да прилагат временно настоящото споразумение от първия ден на месеца след датата, на която са се уведомили взаимно за приключването на необходимите за тази цел процедури.

               3.
                     Споразуменията и другите договорености между държави членки и Народна република Бангладеш, които към датата на подписване на настоящото споразумение все още не са влезли в сила и не се прилагат временно, са изброени в приложение 1, буква б). Настоящото споразумение се прилага по отношение на всички подобни споразумения и договорености при влизането им в сила или временното им прилагане.

               ЧЛЕН 9

               Прекратяване

               1.
                     В случай на прекратяване на някое от споразуменията, посочени в приложение 1, всички разпоредби на настоящото споразумение, които се отнасят до съответното споразумение, посочено в приложение 1, се прекратяват едновременно с него.

               2.
                     В случай, че всички споразумения, изброени в приложение 1, бъдат прекратени, настоящото споразумение се прекратява едновременно с тях.

               В ДОКАЗАТЕЛСТВО ЗА КОЕТО, долуподписаните, надлежно упълномощени, полагат подписите си под настоящото споразумение.

               Съставено в два екземпляра в [….], на [….] г., на български, чешки, датски, нидерландски, английски, естонски, фински, френски, немски, гръцки, унгарски, италиански, латвийски, литовски, малтийски, полски, португалски, румънски, словашки, словенски, испански, хърватски, шведски и бенгалски езици.

               ЗА ЕВРОПЕЙСКИЯ СЪЮЗ:
                     ЗА НАРОДНА РЕПУБЛИКА БАНГЛАДЕШ:

               Приложение 1

               Списък на споразуменията, посочени в член 1 от настоящото споразумение

               а) Споразумения за въздухоплавателни услуги между Народна република Бангладеш и държавите членки на Европейския съюз, които към датата на подписването на настоящото споразумение, са били сключени, подписани и/или са се прилагали временно

               -
                     Споразумение за въздухоплавателни услуги между правителството на Кралство Белгия и правителството на Народна република Бангладеш, съставено в Брюксел на 20 януари 1995 г., наричано в приложение 2 „споразумение Бангладеш — Белгия“;

               изменено с Меморандум за разбирателство, съставен в Брюксел на 20 юли 2000 г.

               -
                     Споразумение за въздушни превози между правителството на Федерална република Германия и правителството на Народна република Бангладеш, съставено в Бон на 8 декември 1992 г., наричано в приложение 2 по-долу „споразумение Бангладеш — Германия“;

               да се чете заедно с Меморандума за разбирателство между Федерална република Германия и правителството на Народна Република Бангладеш, съставен в Бон на 8 декември 1992 г.;

               -
                     Споразумение между правителството на Народна Република Бангладеш и правителството на Италианската република за въздухоплавателни услуги, подписано в Рим на 16 декември 1980 г., наричано в приложение 2 по-долу „споразумение Бангладеш — Италия“;

               да се чете заедно с Поверителните меморандуми за разбирателство между правителството на Народна република Бангладеш и правителството на Италианската република, съставени в Рим на 16 декември 1980 г.;

               -
                     Споразумение за въздухоплавателни услуги между правителството на Кралство Нидерландия и правителството на Народна република Бангладеш, съставено в Дака на 3 ноември 1973 г., наричано в приложение 2 „споразумение Бангладеш — Нидерландия“;

               изменено със Съгласуван протокол, подписан от делегациите на Кралство Нидерландия и Народна Република Бангладеш в Хага на 7 ноември 1989 г.;

               изменено със Съгласуван протокол, подписан от делегациите на Кралство Нидерландия и Народна Република Бангладеш в Хага на 6 април 1994 г.;

               -
                     Споразумение между правителството на Обединеното кралство Великобритания и Северна Ирландия и правителството на Народна Република Бангладеш за въздухоплавателни услуги между и отвъд съответните им територии, подписано в Лондон на 5 юли 1978 г., наричано в приложение 2 по-долу „споразумение Бангладеш — Обединено кралство“;

               изменено с Меморандум за разбирателство между въздухоплавателните власти на Обединеното кралство Великобритания и Северна Ирландия и на Народна Република Бангладеш, подписан в Лондон на 7 февруари 2007 г.;

               изменено с Меморандум за разбирателство между въздухоплавателните власти на Народна Република Бангладеш и на Обединеното кралство Великобритания и Северна Ирландия, подписан в Дака на 7 януари 2010 г.

               б) Споразумения и други договорености за въздухоплавателни услуги, парафирани или подписани между правителството на Народна република Бангладеш и държавите членки на Европейския съюз, които към датата на подписване на настоящото споразумение не са били влезли в сила и не са се прилагали временно:

               -
                     Споразумение за въздухоплавателни услуги между правителството на Народна република Бангладеш и правителството на Република Полша, парафирано в Дака на 9 юни 1997 г., наричано в приложение 2 по-долу „споразумение Бангладеш — Полша“;

               да се чете заедно с Меморандума за разбирателство между правителството на Народна република Бангладеш и правителството на Република Полша, съставен в Дака на 9 юни 1997 г.;

               -
                     Споразумение за въздухоплавателни услуги между правителството на Народна република Бангладеш и правителството на Република Франция, парафирано в Дака на 2 юли 1998 г., наричано в приложение 2 по-долу „споразумение Бангладеш — Франция“;

               да се чете заедно с Меморандума за разбирателство между правителството на Народна република Бангладеш и правителството на Република Франция, съставен в Дака на 2 юли 1998 г.;

               -
                     Споразумение за въздухоплавателни услуги между правителството на Народна република Бангладеш и правителството на Словашката република, парафирано в Дака на 17 януари 2007 г., наричано в приложение 2 по-долу „споразумение Бангладеш — Словакия“;

               да се чете заедно с Меморандума за разбирателство между правителството на Народна република Бангладеш и правителството на Словашката република, съставен в Дака на 17 януари 2007 г.;

               изменено с Меморандум за разбирателство между въздухоплавателните власти на правителството на Народна Република Бангладеш и на правителството на Словашката република, подписан в Словакия на 30 август 2007 г.

               Приложение 2

               Списък на членовете от споразуменията, изброени в приложение 1, за които се отнасят членове 2—4 от настоящото споразумение

               а) Определяне от държава членка:

               -
                     Член 3 от споразумението Бангладеш — Белгия;

               -
                     Член 3 от споразумението Бангладеш — Франция;

               -
                     Член 3 от споразумението Бангладеш — Германия;

               -
                     Член 4 от споразумението Бангладеш — Италия;

               -
                     Член 3 от споразумението Бангладеш — Нидерландия;

               -
                     Член 3 от споразумението Бангладеш — Полша;

               -
                     Член 3 от споразумението Бангладеш — Словакия;

               -
                     Член 4 от споразумението Бангладеш — Обединено кралство;

               б) Отказ, отмяна, временно прекратяване или ограничаване на лицензи или разрешения:

               -
                     Член 5 от споразумението Бангладеш — Белгия;

               -
                     Член 4 от споразумението Бангладеш — Франция;

               -
                     Член 4 от споразумението Бангладеш — Германия;

               -
                     Член 5 от споразумението Бангладеш — Италия;

               -
                     Член 4 от споразумението Бангладеш — Нидерландия;

               -
                     Член 4 от споразумението Бангладеш — Полша;

               -
                     Член 4 от споразумението Бангладеш — Словакия;

               -
                     Член 5 от споразумението Бангладеш — Обединено кралство;

               в) Безопасност:

               -
                     Член 7 от споразумението Бангладеш — Белгия;

               -
                     Член 8 от споразумението Бангладеш — Франция;

               -
                     Член 6 от споразумението Бангладеш — Германия;

               -
                     Член 10 от споразумението Бангладеш — Италия;

               -
                     Член 9 от споразумението Бангладеш — Полша;

               -
                     Член 9 от споразумението Бангладеш — Словакия;

               г) Данъчно облагане на авиационно гориво:

               -
                     Член 10 от споразумението Бангладеш — Белгия;

               -
                     Член 10 от споразумението Бангладеш — Франция;

               -
                     Член 8 от споразумението Бангладеш — Германия;

               -
                     Член 6 от споразумението Бангладеш — Италия;

               -
                     Член 5 от споразумението Бангладеш — Нидерландия;

               -
                     Член 7 от споразумението Бангладеш — Полша;

               -
                     Член 6 от споразумението Бангладеш — Словакия;

               Приложение 3

               Списък на другите държави, посочени в член 2 от настоящото споразумение

               а) Република Исландия (съгласно Споразумението за Европейското икономическо пространство)

               б) Княжество Лихтенщайн (съгласно Споразумението за Европейското икономическо пространство)

               в) Кралство Норвегия (съгласно Споразумението за Европейското икономическо пространство)

               г) Конфедерация Швейцария (съгласно Споразумението между Европейската общност и Конфедерация Швейцария по въпроси на въздушния транспорт).